-Ass-ma ad nger aberrus-agi nettawi-d (3) n tlawin, ad nger isegra, yiwet ad teṭṭef di lǧiha tayeḍ di lǧiha, ma d tayeḍ-nni ad tessazel ad teṭṭef akarṭun-nni n lxiḍ asent-muddu, melmi fukent ad tjebdent i wakken ad xedment ifeggagen, ad arnunt iɣunam, ad tɛelqent ɣer tragliwin, syen ad neẓd ad nettcarrif, nxeddem sin n iɣallen n ucarref akked d yiɣil n lexnaq yettefeɣ-d (3) n yiɣallen n tecḍaḍt, melmi nfuk tacḍaḍt-nni nagger sin n iɣallen n uqelmun ad nuɣel ɣer tecḍaḍt, aberrus-agi ass-ma tnekkes nxeddem-as tamellalt tazegawt I wakken ad yeffeɣ uberrus d amellel ur yettuɣel ara d azggaɣ.